# Den Europæiske Unions L 236I/2022

| | ISSN 1977-0634 |
| --- | --- |
| Den Europæiske Unions
  Tidende | L 236I |
| | |
| Dansk udgave | Retsforskrifter | 65. årgang13. september 2022 |

ISSN 1977-0634

Den Europæiske Unions

Tidende

L 236I

Dansk udgave

Retsforskrifter

65. årgang13. september 2022

---

| Indhold | | II   Ikke-lovgivningsmæssige retsakter | Side |
| --- | --- | --- | --- |
| | | AFGØRELSER |
| | * | Den Europæiske Centralbanks afgørelse (EU) 2022/1521 af 12. september 2022 om midlertidige tilpasninger af forrentningen af visse ikke-pengepolitiske indskud hos de nationale centralbanker og Den Europæiske Centralbank (ECB/2022/30) | 1 |

Indhold

II   Ikke-lovgivningsmæssige retsakter

Side

AFGØRELSER

*

Den Europæiske Centralbanks afgørelse (EU) 2022/1521 af 12. september 2022 om midlertidige tilpasninger af forrentningen af visse ikke-pengepolitiske indskud hos de nationale centralbanker og Den Europæiske Centralbank (ECB/2022/30)

(ECB/2022/30)

1

| DA | De akter, hvis titel er trykt med magre typer, er løbende retsakter inden for rammerne af landbrugspolitikken og har normalt en begrænset gyldighedsperiode.
  Titlen på alle øvrige akter er trykt med fede typer efter en asterisk. |
| --- | --- |

DA

De akter, hvis titel er trykt med magre typer, er løbende retsakter inden for rammerne af landbrugspolitikken og har normalt en begrænset gyldighedsperiode.

Titlen på alle øvrige akter er trykt med fede typer efter en asterisk.

---

II Ikke-lovgivningsmæssige retsakter

AFGØRELSER

| 13.9.2022 | DA | Den Europæiske Unions Tidende | LI 236/1 |
| --- | --- | --- | --- |

13.9.2022

DA

Den Europæiske Unions Tidende

LI 236/1

---

DEN EUROPÆISKE CENTRALBANKS AFGØRELSE (EU) 2022/1521

af 12. september 2022

om midlertidige tilpasninger af forrentningen af visse ikke-pengepolitiske indskud hos de nationale centralbanker og Den Europæiske Centralbank (ECB/2022/30)

STYRELSESRÅDET FOR DEN EUROPÆISKE CENTRALBANK HAR —

under henvisning til traktaten om Den Europæiske Unions funktionsmåde, særlig artikel 127, stk. 2, første led,

under henvisning til statutten for Det Europæiske System af Centralbanker og Den Europæiske Centralbank, særlig artikel 3.1, første led, artikel 12.1 og 14.3 og artikel 17 og artikel 18,

under henvisning til Den Europæiske Centralbanks retningslinje (EU) 2019/671 af 9. april 2019 om de nationale centralbankers indenlandske operationer i forbindelse med forvaltningen af aktiver og passiver (ECB/2019/7) (1),

under henvisning til Den Europæiske Centralbanks afgørelse (EU) 2019/1743 af 15. oktober 2019 om forrentning af beholdninger af overskudsreserver og visse indlån (ECB/2019/31) (2),

under henvisning til Den Europæiske Centralbanks afgørelse 2010/275/EU af 10. maj 2010 om forvaltning af sammenlagte bilaterale lån til fordel for Den Hellenske Republik og om ændring af afgørelse ECB/2007/7 (ECB/2010/4) (3), og

ud fra følgende betragtninger:

| (1) | Styrelsesrådet traf afgørelse om visse forrentningsregler, der skal anvendes på: a) statslige indskud hos nationale centralbanker i de medlemsstater, der har euroen som valuta (herefter »nationale centralbanker«), og som optræder som fiskale agenter i henhold til artikel 21.2 i statutten for Det Europæiske System af Centralbanker og Den Europæiske Centralbank (herefter »ESCB-statutten«) som præciseret i retningslinje (EU) 2019/671 (ECB/2019/7), og b) visse indskud hos Den Europæiske Centralbank (ECB), der optræder som fiskal agent for Unionens institutioner, organer, kontorer eller agenturer, centralregeringer, regionale, lokale eller andre offentlige myndigheder, andre organer inden for den offentlige sektor eller offentlige foretagender i medlemsstaterne i henhold til ESCB-statuttens artikel 21.1 og 21.2 som præciseret i afgørelse (EU) 2019/1743 (ECB/2019/31) og afgørelse 2010/275/EU (ECB/2010/4). Forrentningen af hvert af disse indskud varierer i øjeblikket afhængigt af, om renten for indlånsfaciliteten på den relevante kalenderdag er negativ, eller om den er nul procent eller højere. |
| --- | --- |

(1)

Styrelsesrådet traf afgørelse om visse forrentningsregler, der skal anvendes på: a) statslige indskud hos nationale centralbanker i de medlemsstater, der har euroen som valuta (herefter »nationale centralbanker«), og som optræder som fiskale agenter i henhold til artikel 21.2 i statutten for Det Europæiske System af Centralbanker og Den Europæiske Centralbank (herefter »ESCB-statutten«) som præciseret i retningslinje (EU) 2019/671 (ECB/2019/7), og b) visse indskud hos Den Europæiske Centralbank (ECB), der optræder som fiskal agent for Unionens institutioner, organer, kontorer eller agenturer, centralregeringer, regionale, lokale eller andre offentlige myndigheder, andre organer inden for den offentlige sektor eller offentlige foretagender i medlemsstaterne i henhold til ESCB-statuttens artikel 21.1 og 21.2 som præciseret i afgørelse (EU) 2019/1743 (ECB/2019/31) og afgørelse 2010/275/EU (ECB/2010/4). Forrentningen af hvert af disse indskud varierer i øjeblikket afhængigt af, om renten for indlånsfaciliteten på den relevante kalenderdag er negativ, eller om den er nul procent eller højere.

| (2) | Den 8. september 2022 besluttede Styrelsesrådet at forhøje renten for indlånsfaciliteten med 75 basispoint. Renten for indlånsfaciliteten er således på 0,75 % med virkning fra 14. september 2022. |
| --- | --- |

(2)

Den 8. september 2022 besluttede Styrelsesrådet at forhøje renten for indlånsfaciliteten med 75 basispoint. Renten for indlånsfaciliteten er således på 0,75 % med virkning fra 14. september 2022.

| (3) | Styrelsesrådet er af den opfattelse, at forrentningen af: a) statslige indskud hos nationale centralbanker anvendt i overensstemmelse med artikel 4, stk. 1, i retningslinje (EU) 2019/671 (ECB/2019/7), og b) indskud hos ECB anvendt i overensstemmelse med artikel 2 i afgørelse (EU) 2019/1743 (ECB/2019/31) og artikel 5 i afgørelse 2010/275/EU (ECB/2010/4) bør tilpasses midlertidigt som fastsat i denne afgørelse for at forhindre uberettigede, pludselige udgående strømme af disse indskud fra konti i Eurosystemet til pengemarkederne og derved bevare den effektive transmission af pengepolitikken og beskytte markedets korrekte funktion på baggrund af et lavt renteniveau. |
| --- | --- |

(3)

Styrelsesrådet er af den opfattelse, at forrentningen af: a) statslige indskud hos nationale centralbanker anvendt i overensstemmelse med artikel 4, stk. 1, i retningslinje (EU) 2019/671 (ECB/2019/7), og b) indskud hos ECB anvendt i overensstemmelse med artikel 2 i afgørelse (EU) 2019/1743 (ECB/2019/31) og artikel 5 i afgørelse 2010/275/EU (ECB/2010/4) bør tilpasses midlertidigt som fastsat i denne afgørelse for at forhindre uberettigede, pludselige udgående strømme af disse indskud fra konti i Eurosystemet til pengemarkederne og derved bevare den effektive transmission af pengepolitikken og beskytte markedets korrekte funktion på baggrund af et lavt renteniveau.

| (4) | Med henblik på at nå disse mål bør denne afgørelse træde i kraft sideløbende med den forhøjede rente for indlånsfaciliteten, der har virkning fra den 14. september 2022. Denne afgørelse bør derfor træde i kraft hurtigst muligt den 14. september 2022 og forblive i kraft indtil den 30. april 2023 — |
| --- | --- |

(4)

Med henblik på at nå disse mål bør denne afgørelse træde i kraft sideløbende med den forhøjede rente for indlånsfaciliteten, der har virkning fra den 14. september 2022. Denne afgørelse bør derfor træde i kraft hurtigst muligt den 14. september 2022 og forblive i kraft indtil den 30. april 2023 —

VEDTAGET DENNE AFGØRELSE:

Artikel 1

Statslige indskud hos nationale centralbanker, som forrentes i henhold til artikel 4, stk. 1, i retningslinje (EU) 2019/671 (ECB/2019/7)

1.   Forrentningen af statslige indskud er underlagt følgende lofter:

| a) | For indlån på anfordring, den usikrede dag-til-dag markedsrente; for tidsindskud, den sikrede markedsrente med en tilsvarende løbetid, eller hvis den ikke er til rådighed, den usikrede dag-til-dag markedsrente. |
| --- | --- |

a)

For indlån på anfordring, den usikrede dag-til-dag markedsrente; for tidsindskud, den sikrede markedsrente med en tilsvarende løbetid, eller hvis den ikke er til rådighed, den usikrede dag-til-dag markedsrente.

| b) | På enhver kalenderdag skal den samlede mængde af statslige indskud, undtagen statslige indskud i forbindelse med et tilpasningsprogram, hos en national centralbank, som overskrider den højeste af følgende:






  i) | et beløb svarende til 200 mio. EUR eller |
| --- | --- | --- |

b)

På enhver kalenderdag skal den samlede mængde af statslige indskud, undtagen statslige indskud i forbindelse med et tilpasningsprogram, hos en national centralbank, som overskrider den højeste af følgende:

i)

et beløb svarende til 200 mio. EUR eller

| ii) | 0,04 % af bruttonationalproduktet i den medlemsstat, hvor den nationale centralbank har hjemsted, |
| --- | --- |

ii)

0,04 % af bruttonationalproduktet i den medlemsstat, hvor den nationale centralbank har hjemsted,

forrentes op til følgende niveau:

| 1) | for indskud denomineret i euro, renten for indlånsfaciliteten eller den korte eurorente (€STR), alt efter hvad der er lavest |
| --- | --- |

1)

for indskud denomineret i euro, renten for indlånsfaciliteten eller den korte eurorente (€STR), alt efter hvad der er lavest

| 2) | for indskud denomineret i andre valutaer finder en tilsvarende fremgangsmåde anvendelse for den pågældende valuta som den fremgangsmåde, der er fastsat i nr. 1) ovenfor, for indskud denomineret i euro. |
| --- | --- |

2)

for indskud denomineret i andre valutaer finder en tilsvarende fremgangsmåde anvendelse for den pågældende valuta som den fremgangsmåde, der er fastsat i nr. 1) ovenfor, for indskud denomineret i euro.

Ved fastsættelsen af tærsklen anført i litra b), nr. ii), ovenfor baseres bruttonationalproduktet på den årlige økonomiske efterårsprognose, som Europa-Kommissionen har offentliggjort året før. De enkelte nationale centralbanker træffer afgørelse om fordelingen af de forskellige statslige indskud under og over tærsklen.

| c) | Statslige indskud, der er knyttet til et tilpasningsprogram, forrentes med de i litra a) anførte renter eller med nul procent, alt efter hvilken der er højest, men må ikke indgå i beregningen af den i litra b), anførte tærskel. |
| --- | --- |

c)

Statslige indskud, der er knyttet til et tilpasningsprogram, forrentes med de i litra a) anførte renter eller med nul procent, alt efter hvilken der er højest, men må ikke indgå i beregningen af den i litra b), anførte tærskel.

2.   I denne artikel finder definitionerne i artikel 2 i retningslinje (EU) 2019/671 (ECB/2019/7) anvendelse.

Artikel 2

Visse indskud hos ECB, som forrentes i henhold til artikel 2 i afgørelse (EU) 2019/1743 (ECB/2019/31) og artikel 5 i afgørelse 2010/275/EU (ECB/2010/4)

1.   Følgende konti hos ECB forrentes med renten for indlånsfaciliteten eller den korte eurorente (€STR), alt efter hvad der er lavest:

| a) | konti, der holdes i overensstemmelse med Den Europæiske Centralbanks afgørelse 2003/797/EF (ECB/2003/14) (4), Den Europæiske Centralbanks afgørelse 2011/15/EU (ECB/2010/31) (5), Den Europæiske Centralbanks afgørelse 2010/624/EU (ECB/2010/17) (6) og Rådets forordning (EU) 2020/672 (7) |
| --- | --- |

a)

konti, der holdes i overensstemmelse med Den Europæiske Centralbanks afgørelse 2003/797/EF (ECB/2003/14) (4), Den Europæiske Centralbanks afgørelse 2011/15/EU (ECB/2010/31) (5), Den Europæiske Centralbanks afgørelse 2010/624/EU (ECB/2010/17) (6) og Rådets forordning (EU) 2020/672 (7)

| b) | konti, der holdes i overensstemmelse med afgørelse 2010/275/EU (ECB/2010/4). |
| --- | --- |

b)

konti, der holdes i overensstemmelse med afgørelse 2010/275/EU (ECB/2010/4).

2.   Med henblik på stk. 1, litra a), skal sådanne indlån, hvis det er nødvendigt, at indlån holdes på disse konti forud for dagen, på hvilken en betaling skal foretages i henhold til de retlige eller aftalemæssige regler, der gælder for den relevante facilitet, forrentes med nul procent eller med den korte eurorente (€STR), alt efter hvilken, der er højest, i denne foreløbige periode.

3.   Den særlige konto, der holdes hos ECB i overensstemmelse med artikel 13, stk. 2, i Kommissionens gennemførelsesafgørelse af 14. april 2021 om oprettelsen af de nødvendige ordninger for administration af lånoptagelsestransaktionerne i henhold til Rådets afgørelse (EU, Euratom) 2020/2053 og for långivningstransaktioner i forbindelse med lån ydet i henhold til artikel 15 i Europa-Parlamentets og Rådets forordning (EU) 2021/241 (8) med henblik på kontantbeholdninger som omhandlet i artiklen, forrentes med nul procent eller den korte eurorente (€STR), alt efter hvad der er højest, undtagen hvis det samlede beløb for indskud på denne konto, som er fastsat for den pågældende særlige konto, overstiger 20 mia. EUR, i hvilket tilfælde beløbet, der overstiger 20 mia. EUR, forrentes med renten for indlånsfaciliteten eller den korte eurorente (€STR), alt efter hvad der er lavest.

Artikel 3

Midlertidig undtagelse

I tilfælde af uoverensstemmelse mellem denne afgørelse og artikel 4, stk. 1, i retningslinje (EU) 2019/671 (ECB/2019/7), artikel 2 i afgørelse (EU) 2019/1743 (ECB/2019/31) eller artikel 5 i afgørelse 2010/275//EU (ECB/2010/4) har denne afgørelse forrang.

Artikel 4

Ikrafttrædelse

Denne afgørelse træder i kraft den 14. september 2022 og forbliver i kraft indtil den 30. april 2023.

Udfærdiget i Frankfurt am Main, den 12. september 2022.

Christine LAGARDE

Formand for ECB

---

(1)  Retningslinje (EU) 2019/671 af 9. april 2019 om de nationale centralbankers indenlandske operationer i forbindelse med forvaltningen af aktiver og passiver (ECB/2019/7) (EUT L 113 af 29.4.2019, s. 11).

1

(2)  Den Europæiske Centralbanks afgørelse (EU) 2019/1743 af 15. oktober 2019 om forrentning af beholdninger af overskudsreserver og visse indlån (ECB/2019/31) (EUT L 267 af 21.10.2019, s. 12).

2

(3)  Den Europæiske Centralbanks afgørelse 2010/275/EU af 10. maj 2010 om forvaltning af sammenlagte bilaterale lån til fordel for Den Hellenske Republik og om ændring af afgørelse ECB/2007/7 (ECB/2010/4) (EUT L 119 af 13.5.2010, s. 24).

3

(4)  Den Europæiske Centralbanks afgørelse 2003/797/EF af 7. november 2003 om forvaltningen af lånoptagelses- og långivningstransaktioner indgået af Det Europæiske Fællesskab under mekanismen for mellemfristet finansiel støtte (ECB/2003/14) (EUT L 297 af 15.11.2003, s. 35).

4

(5)  Den Europæiske Centralbanks afgørelse 2011/15/EU af 20. december 2010 om åbning af konti til behandling af betalinger i forbindelse med lån fra EFSF til medlemsstater med euroen som valuta (ECB/2010/31) (EUT L 10 af 14.1.2011, s. 7).

5

(6)  Den Europæiske Centralbanks afgørelse 2010/624/EU af 14. oktober 2010 om administration af låntagnings- og långivningstransaktioner indgået af Unionen under den europæiske finansielle stabiliseringsmekanisme (ECB/2010/17) (EUT L 275 af 20.10.2010, s. 10).

6

(7)  Rådets forordning (EU) 2020/672 af 19. maj 2020 om oprettelse af et europæisk instrument for midlertidig støtte til mindskelse af risiciene for arbejdsløshed i en nødsituation (SURE) som følge af covid-19-udbruddet (EUT L 159 af 20.5.2020, s. 1).

7

(8)  C(2021) 2502 final.

8

---